|  |  |  |
| --- | --- | --- |
| **ACADEMIA DE ŞTIINŢE****A MOLDOVEI****SECŢIA ŞTIINŢE EXACTE ȘI INGINEREȘTI****bd. Ştefan cel Mare , 1****MD-2028 Chişinău, Republica Moldova****Tel. (373-22) 21-24-68****Fax. (373-22) 21-24-68****E-mail: ssit@asm.md** | antet | **ACADEMY OF SCIENCES****OF MOLDOVA****DIVISION OF EXACT AND ENGINEERING SCIENCES****Stefan cel Mare Ave., 1****MD-2001 Chisinau, Republic of Moldova****Tel. (373-22) 21-24-68****Fax. (373-22) 21-24-68****E-mail: ssit@asm.md** |

**EXTRAS**

din procesul-verbal nr. 2 al şedinţei Biroului Secţiei Ştiinţe Exacte și Inginereşti din 03 martie 2020

 m. Chişinău

**Au fost prezenţi:** Cojocaru Svetlana, m. c. – conducător secție, vicepreședinte AȘM; Ursachi Veaceslav, dr. hab. – adjunct conducător secție; Dodon Adelina, dr. – secretar științific secție; 6 membri aleși ai Biroului.

**Agenda şedinţei**

Aprobarea avizelor consultative asupra a rapoartelor științifice privind implementarea proiectelor de cercetare finalizate în anul 2019.

**S-a discutat**: Raportul pe proiectul de cercetaredin cadrul Programului De Stat 18.50.07.04A/PS Tehnologii și resurse informaționale pentru digitizarea patrimoniului românesc istorico-literar din secolele 17-20 tipărit cu alfabet chirilic, director proiect m. c. COJOCARU Svetlana, Institutul de Matematică și Informatică „Vladimir Andrunachievici”.

**S-a decis** prin vot unanim**:**

Luând în considere dezbaterile din cadrul audierii publice și avizul expertului, se aprobă următorul aviz consultativ asupra proiectului:

Proiectului i se atribuie calificativul general „**Raport acceptat**”, cu următoarele calificative pe criterii:

*Noutate si valoarea rezultatelor științifice* – “foarte înaltă”.

* Au fost extinse capacitățile sistemului ABBYY FineReader cu facilități de recunoaștere a semnelor grafice din alfabetele chirilice românești specifice sec. 17-20 și a fost elaborat pachetul software suport pentru recunoaşterea textelor respective. A fost elaborat un set de şabloane şi dicţionare de recunoaştere pentru fiecare etapă istorică. A fost propusă arhitectura platformei pentru procesarea documentelor eterogene.

Rezultatele au fost publicate într-o monografie, un articol în revistă din străinătate și șapte articole în culegeri.

*Aplicarea practică* a rezultatelor – pozitivă, rezultatele sunt utilizate actualmente și există perspectivă de implementare. Algoritmii, metodele și instrumentele create au fost aplicate în practică pentru a transforma texte vechi în scrierea modernă. Instrumentele create sunt accesibile online și permit utilizarea lor.

*Participarea tinerilor* – insuficientă, doar o persoană din 7 executori ai proiectului este tânăr cercetător.

*Participarea în proiecte internaționale* – pozitivă.Lucrul s-a desfășurat în colaborare cu cercetător din România, care la fel sunt cointeresați în digitizarea și conservarea patrimoniului istorico-lingvistic roman. A fost depus proiectul „Big Data Flows between Romania and Moldova” la concursul de proiecte din cadrul programului operațional România-Republica Moldova.

*Managementul implementării proiectului* – pozitiv, rezultatele scontate au fost atinse, devieri de la sarcinile propuse nu s-au înregistrat.

*Infrastructura și echipamentul de cercetare utilizat* – a fost utilizată tehnică de calcul modernă. Au fost utilizate softuri specializate: ABBYY FineReader, Scan Tailor, pluginul TextFX aplicație Notepad++, etc.

Conducător al

Secției Științe Exacte și Inginerești

m. c. Svetlana Cojocaru

Secretar Științific al Secției

Dr. Adelina Dodon